proxectonos/corpus_dominio_legal_administrativo_tmp huggingface dataset:
RESOLUCIÓN do 28 de abril de 2023 pola que se dá publicidade da encomenda á Axencia Galega para a Xestión do Coñecemento en Saúde da xestión da formación dos/das profesionais ópticos-optometristas derivada do convenio de colaboración entre esta consellería, o Servizo Galego de Saúde e os establecementos de óptica, para o desenvolvemento dun programa de prevención dos problemas visuais.
Consellería de Sanidade — III. Outras disposicións — 12/05/2023

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Consellería de Sanidade, do 20 de abril de 2023, pola que se encomenda á Axencia Galega para a Xestión do Coñecemento en Saúde (ACIS) a xestión de actividades formativas.
– Actividades:
a) A xestión da asistencia do alumnado proposto para cada actividade.
Estas actividades formativas deben estar enmarcadas dentro da formación establecida no convenio «Normalización dos procedementos para a prevención dos problemas visuais».
b) A programación, planificación e xestión das actividades formativas propostas polo Servizo de Integración Asistencial, dentro dos límites orzamentarios establecidos.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde a súa publicación no Diario Oficial de Galicia e ata o día 31 de decembro de 2023.
Santiago de Compostela, 28 de abril de 2023
EXTRACTO da Orde do 28 de abril de 2023 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para 2023 (código de procedemento PL500F).
Consellería de Cultura, Educación, Formación Profesional e Universidades — III. Outras disposicións — 12/05/2023

BDNS (Identif.): 693454.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, tres prazas nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Base reguladora
Orde do 28 de abril de 2023 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para 2023 (código de procedemento PL500F).
Cuarto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 28 de abril de 2023
EXTRACTO da Orde do 28 de abril de 2023 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para 2023 (código de procedemento PL500E).
Consellería de Cultura, Educación, Formación Profesional e Universidades — III. Outras disposicións — 12/05/2023

BDNS (Identif.): 693299.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo. Obxecto
Convocar, en réxime de concorrencia competitiva, once bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro. Bases reguladoras
Orde do 28 de abril de 2023 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para 2023 (código de procedemento PL500E).
Cuarto. Contía
Importe total da convocatoria: 550.464,84 €. Dos que 529.164,00 € se destinarán ao pagamento das bolsas dos lectores e 21.300,84 € á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte:
• 1.225,00 €, para aqueles lectorados localizados en universidades españolas.
• 1.378,00 €, para aqueles lectorados localizados en universidades estranxeiras.
Quinto. Prazo de presentación de solicitudes
Un mes contado desde o día seguinte ao da publicación da orde no Diario Oficial de Galicia.
Santiago de Compostela, 28 de abril de 2023
RESOLUCIÓN do 5 de maio de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Axencia Galega de Innovación — III. Outras disposicións — 15/05/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios e addendas subscritos pola Axencia Galega de Innovación nos meses de xaneiro, febreiro, marzo e abril do ano 2023, que se incorpora no anexo I desta resolución.
No anexo II da resolución dáse publicidade a unhas addendas subscritas pola Axencia Galega de Innovación durante o terceiro cuadrimestre do ano 2022.
Santiago de Compostela, 5 de maio de 2023
RESOLUCIÓN do 4 de maio de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Axencia de Turismo de Galicia — III. Outras disposicións — 15/05/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia de Turismo de Galicia nos meses de xaneiro, febreiro, marzo e abril do ano 2023, que se incorpora como anexo I a esta resolución.
Segundo. Así mesmo, dáse publicidade aos convenios de colaboración pendentes de publicar subscritos no terceiro cuadrimestre de 2022 pola Axencia de Turismo de Galicia, que se incorporan como anexo II a esta resolución.
Santiago de Compostela, 4 de maio de 2023
CORRECCIÓN DE ERROS. Extracto da Orde do 21 de abril de 2023 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2023 (código de procedemento TR353A).
Consellería de Promoción do Emprego e Igualdade — III. Outras disposicións — 15/05/2023

Advertidos erros no extracto da citada orde, publicado no
Diario Oficial de Galicia
número 85, do 4 de maio de 2023, cómpre facer as oportunas correccións:
BDNS (Identif.): 689714.
Na páxina 27545, onde di: «Este requisito do número mínimo de persoas desempregadas non será de aplicación cando a solicitude agrupe, cando menos, tres concellos limítrofes da mesma provincia, ou dous no caso de que un deles sexa resultado da fusión de dous ou máis concellos.», debe dicir: «Este requisito do número mínimo de persoas desempregadas non será de aplicación cando a solicitude agrupe, cando menos, tres concellos da mesma provincia, ou dous no caso de que un deles sexa resultado da fusión de dous ou máis concellos.».
CORRECCIÓN DE ERROS. Orde do 21 de abril de 2023 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2023 (código de procedemento TR353A).
Consellería de Promoción do Emprego e Igualdade — III. Outras disposicións — 15/05/2023

Advertidos erros na citada orde, publicada no
Diario Oficial de Galicia
número 85, do 4 de maio de 2023, cómpre facer as oportunas correccións:
Na páxina 27484, onde di: «Este requisito do número mínimo de persoas desempregadas non será de aplicación cando a solicitude agrupe, cando menos, tres concellos limítrofes da mesma provincia, ou dous no caso de que un deles sexa resultado da fusión de dous ou máis concellos.», debe dicir: «Este requisito do número mínimo de persoas desempregadas non será de aplicación cando a solicitude agrupe, cando menos, tres concellos da mesma provincia, ou dous no caso de que un deles sexa resultado da fusión de dous ou máis concellos.»
Na páxina 27491, onde di: «2. Os contratos de traballo do alumnado formalizaranse por escrito no modelo oficial correspondente, código 421-Formación, e deberase facer constar a súa pertenza aos programas de emprego para persoas mozas incluídas no ficheiro do Sistema nacional de garantía xuvenil, a denominación do proxecto para o que se formaliza e, se é o caso, o número da oferta de emprego utilizada. Serán mecanizados e comunicados ao Servizo Público de Emprego de Galicia a través do aplicativo Contrat@ marcando a opción específica “ET/ CO/TE/FD” que figura a epígrafe “Datos específicos do contrato”. Unha vez indicada esta opción, aparecerá un despregable que permitirá elixir de entre varias opcións a correspondente a “Alumno/Traballador”.», debe dicir: «2. Os contratos de traballo do alumnado formalizaranse por escrito no modelo oficial correspondente, código 421-Formación, e deberase facer constar a denominación do proxecto para o que se formaliza e, se é o caso, o número da oferta de emprego utilizada. Serán mecanizados e comunicados ao Servizo Público de Emprego de Galicia a través do aplicativo Contrat@ marcando a opción específica “ET/ CO/TE/FD” que figura na epígrafe “Datos específicos do contrato”. Unha vez indicada esta opción, aparecerá un despregable que permitirá elixir de entre varias opcións a correspondente a “Alumno/Traballador”.»
Na páxina 27500, onde di: «1. O órgano instrutor dos expedientes será o Servizo de Formación e Colocación da xefatura territorial da Consellería de Promoción do Emprego e Igualdade competente por razón do territorio.», debe dicir: «1. O órgano instrutor dos expedientes será o Servizo de Formación para o Emprego e Orientación da xefatura territorial da Consellería de Promoción do Emprego e Igualdade competente por razón do territorio.»
RESOLUCIÓN do 10 de maio de 2023 pola que se dá publicidade á encomenda de xestión á Axencia Galega de Infraestruturas da xestión das actuacións para a redacción do proxecto e a execución das obras de construción dun novo centro de saúde no concello de Noia.
Consellería de Sanidade — III. Outras disposicións — 23/05/2023

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da Resolución da Consellería de Sanidade, do 9 de maio de 2023, pola que se lle encomenda á Axencia Galega de Infraestruturas a xestión das actuacións para a redacción do proxecto e a execución das obras de construción dun novo centro de saúde no concello de Noia (A Coruña).
As actividades que vai realizar a Axencia Galega de Infraestruturas son:
1. A dirección da redacción do proxecto con base no Plan funcional redactado polo Servizo Galego de Saúde, así como a supervisión e aprobación técnica do proxecto.
2. Realizar os actos e negocios xurídicos propios da preparación, selección de contratista, adxudicación e execución dos contratos que sexan precisos para o cumprimento do obxecto da encomenda, e nomeadamente os de redacción de proxecto, obra, dirección da obra, dirección de execución material e coordinación de seguridade e saúde.
3. Con base no establecido no artigo 62 da LCSP, asumir a función de responsable do contrato, para o que o órgano de contratación designará unha persoa física ou xurídica vinculada a esta axencia, á que corresponderá supervisar a súa execución e adoptar as decisións e ditar as instrucións necesarias co fin de asegurar a correcta realización da prestación pactada, dentro do ámbito de facultades que o órgano de contratación lle atribúa.
4. Convocar o Servizo Galego de Saúde para que designe unha persoa representante que asistirá ao acto de recepción das obras no que se levará a cabo a súa entrega.
5. Calquera competencia que lle corresponda en virtude da normativa de aplicación.
En canto á natureza e alcance da xestión encomendada, a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13.1 da Lei 14/2013, do 26 de decembro, de racionalización do sector público autonómico, e nos artigos 9 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma.
A realización das actividades e/ou actos e negocios xurídicos necesarios para a execución da encomenda de xestión por parte da Axencia Galega de Infraestruturas efectuarase a título gratuíto, sen que exista retribución ou tarifa.
O prazo de vixencia será desde o día seguinte ao da súa sinatura ata a data de finalización do prazo de garantía.
Santiago de Compostela, 10 de maio de 2023
RESOLUCIÓN do 8 de maio de 2023 pola que se dá publicidade ás subvencións concedidas ao abeiro da Resolución do 23 de decembro de 2021 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader), no marco do Programa de desenvolvemento rural de Galicia 2014-2020, e se convocan para o exercicio orzamentario 2022.
Axencia Galega da Calidade Alimentaria — III. Outras disposicións — 19/05/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución do 23 de decembro de 2021 pola que se establecen as bases reguladoras das axudas para o apoio ás actividades de información e promoción realizadas por grupos de produtores no mercado interior, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o exercicio orzamentario 2022, que figuran como anexo desta resolución.
As ditas axudas aprobáronse con cargo á aplicación orzamentaria 14 A2 713D 7810, proxecto 2016 00194; cun crédito orzamentario para o ano 2022 e 2023 de 3.500.000,00 euros.
Santiago de Compostela, 8 de maio de 2023
RESOLUCIÓN do 8 de maio de 2023 pola que se dá publicidade ás subvencións concedidas ao abeiro da Resolución do 11 de abril de 2022 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para 2022.
Axencia Galega da Calidade Alimentaria — III. Outras disposicións — 19/05/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución do 11 de abril de 2022 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2022 (DOG núm. 79, do 26 de abril). As ditas axudas, que figuran como anexo desta resolución, aprobáronse con cargo á aplicación orzamentaria 14 A2 713D 7810 (Promoción e comercialización agroalimentaria), proxecto 2011 00765, cun crédito orzamentario para o ano 2022 de 340.000,00 euros.
Santiago de Compostela, 8 de maio de 2023
RESOLUCIÓN do 8 de maio de 2023 pola que se dá publicidade ás subvencións concedidas ao abeiro do Acordo do Consello da Xunta de Galicia, do 23 de xuño de 2022, polo que se autoriza esta axencia para a concesión de subvencións aos consellos reguladores das denominacións de calidade para gastos de funcionamento para o exercicio 2022.
Axencia Galega da Calidade Alimentaria — III. Outras disposicións — 19/05/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro do Acordo do Consello da Xunta de Galicia, do 23 de xuño de 2022, polo que se autoriza a Axencia Galega da Calidade Alimentaria para a concesión das subvencións que figuran como anexo desta resolución destinadas aos consellos reguladores das denominacións de calidade para gastos de funcionamento. As ditas axudas foron aprobadas con cargo á aplicación orzamentaria 14 A2 713D 481.1 (gastos de funcionamento dos consellos reguladores), proxecto 2012 00770, cun crédito orzamentario para o ano 2022 de 540.000,00 euros.
Santiago de Compostela, 8 de maio de 2023
RESOLUCIÓN do 8 de maio de 2023 pola que se dá publicidade ás subvencións concedidas ao abeiro da Resolución do 17 de marzo de 2022 pola que se establecen as bases reguladoras das axudas á nova participación de agricultores en réximes de calidade, cofinanciados co Fondo Europeo Agrícola de Desenvolvemento Rural (Feader), no marco do Programa de desenvolvemento rural para Galicia 2014-2020, e se convocan para o ano 2022.
Axencia Galega da Calidade Alimentaria — III. Outras disposicións — 19/05/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución do 17 de marzo de 2022 (DOG núm. 61, do 29 de marzo) pola que se establecen as bases reguladoras das axudas á nova participación de agricultores en réximes de calidade, cofinanciados co Fondo Europeo Agrícola de Desenvolvemento Rural (Feader), no marco do Programa de desenvolvemento rural para Galicia 2014-2020, e se convocan para o ano 2022, que figuran como anexo desta resolución.
As ditas axudas aprobáronse con cargo á aplicación orzamentaria 14 A2 713D 7701, proxecto 2011 00192, cun crédito orzamentario para o ano 2022 de 199.938,98 euros.
Santiago de Compostela, 8 de maio de 2023
ORDE do 8 de maio de 2023 pola que se autoriza a oferta de ensinanzas de bacharelato na modalidade xeral, en réxime de educación a distancia, no IES San Clemente, do concello de Santiago de Compostela.
Consellería de Cultura, Educación, Formación Profesional e Universidades — III. Outras disposicións — 19/05/2023

A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades e o Decreto 157/2022, do 15 de setembro, establece a ordenación e o currículo do bacharelato na Comunidade Autónoma de Galicia.
Mediante a Orde do 30 de xuño de 2022 autorizouse a implantación das modalidades de bacharelato en centros públicos de titularidade desta consellería de acordo con esta ordenación.
Analizadas as necesidades educativas xurdidas e a oferta de modalidades en funcionamento, resulta necesario ampliar esta oferta, coa finalidade de mellorar a atención do alumnado de bacharelato.
Por todo canto antecede, por proposta da Dirección Xeral de Centros e Recursos Humanos,
Artigo único. Autorización de ensinanzas
Autorízase a implantación das ensinanzas de bacharelato na modalidade Xeral, polo réxime de educación a distancia, no IES San Clemente, do concello de Santiago (código 15021482), desde o inicio do curso 2023/24.
Disposición derradeira primeira. Desenvolvemento normativo
Autorízanse a Dirección Xeral de Ordenación e Innovación Educativa e a Dirección Xeral de Centros e Recursos Humanos para adoptaren todos os actos e medidas necesarios para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de maio de 2023
RESOLUCIÓN do 3 de maio de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Axencia Tributaria de Galicia — III. Outras disposicións — 19/05/2023

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Axencia Tributaria de Galicia nos meses de xaneiro, febreiro, marzo e abril do ano 2023, que se incorpora como anexo a esta resolución.
Santiago de Compostela, 3 de maio de 2023
EXTRACTO da Orde do 10 de maio de 2023 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2023/24 (códigos de procedemento ED330B, ED330G e ED330H).
Consellería de Cultura, Educación, Formación Profesional e Universidades — III. Outras disposicións — 19/05/2023

BDNS (Identif.): 694506.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.minhap.gob.es/bdnstrans/index).
Primeiro. Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de educación primaria (EP), e en 1º, 2º, 3º e 4º de ensinanza secundaria obrigatoria (ESO).
b) Axudas para adquirir libros de texto destinadas ao alumnado matriculado en 1º e 2º de EP, e en educación especial (EE), así como as axudas que pode recibir o alumnado incluído na disposición adicional primeira da orde.
c) Axudas para material escolar destinadas ao alumnado matriculado en EP, ESO e EE.
Segundo. Obxecto
As distintas modalidades de axudas teñen como obxecto apoiar as familias con menos ingresos para dispoñer dos libros de texto e material escolar.
Terceiro. Bases reguladoras
Orde do 10 de maio de 2023 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2023/24 (códigos de procedemento ED330B, ED330G e ED330H).
Cuarto. Importe
Fondo solidario de libros de texto: financiado cunha dotación total de 9.139.557,00 euros para o ano 2023 e de 400.000,00 euros para o ano 2024.
Axudas de libros de texto: financiadas cunha dotación total de 6.261.400,00 euros para o ano 2023 e de 400.000,00 euros para o ano 2024. Esta actuación está cofinanciada polo Ministerio de Educación e Formación Profesional.
Material escolar: financiado cunha dotación total de 9.225.000,00 euros para o ano 2023 e de 400.000,00 euros para o ano 2024.
Quinto. Prazo de presentación de solicitudes
Iniciarase o día seguinte ao da publicación desta orde no Diario Oficial de Galicia e rematará o día 21 de xuño de 2023. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 2 de abril de 2024.
Santiago de Compostela, 10 de maio de 2023
RESOLUCIÓN do 5 de maio de 2023, da Dirección Xeral de Ordenación e Innovación Educativa, pola que se designan os membros e se fai pública a composición do tribunal que elaborará, supervisará e avaliará a proba para a concesión dos premios extraordinarios de educación secundaria obrigatoria ao rendemento académico correspondentes ao curso 2022/23, e se ditan instrucións para a realización da proba correspondente.
Consellería de Cultura, Educación, Formación Profesional e Universidades — III. Outras disposicións — 19/05/2023

A Orde da Consellería de Cultura, Educación, Formación Profesional e Universidades, do 31 de marzo de 2023, pola que se convocan os premios extraordinarios de educación secundaria obrigatoria ao rendemento académico correspondentes ao curso 2022/23 (DOG núm. 72, do 14 de abril), establece no seu artigo 13 que para elaborar, supervisar e avaliar a proba, a persoa titular da Dirección Xeral de Ordenación e Innovación Educativa designará un tribunal composto por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
De conformidade co establecido no citado artigo 13 e na disposición derradeira primeira da citada Orde do 31 de marzo de 2023, esta dirección xeral
Primeiro
Designar os membros do tribunal que deberán elaborar, supervisar e avaliar a proba para a concesión dos premios extraordinarios de educación secundaria obrigatoria ao rendemento académico correspondentes ao curso 2022/23 e facer pública a súa composición, que é a que figura no anexo desta resolución.
Segundo
Fixar a data, o horario, os lugares de realización da proba e condicións de presentación das persoas candidatas.
1. A proba realizarase o día 6 de setembro de 2023 de acordo co seguinte horario:
– 9.15 horas, presentación das persoas candidatas.
– 10.00 a 12.00 horas, primeira parte da proba.
– 12.30 a 14.30 horas, segunda parte da proba.
2. Lugares onde se realizará a proba.
Os lugares en que se realizará a proba publicaranse no portal educativo (https://www.edu.xunta.gal) e na páxina de inicio da aplicación informática PremiosEdu (https://www.edu.xunta.gal/premiosedu).
Terceiro.
Presentación das persoas candidatas
Para a realización da proba as persoas candidatas deberán presentarse no lugar asignado ás 9.15 horas e acreditarán a súa identidade co DNI, pasaporte ou calquera outro documento recoñecido en dereito.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de maio de 2023
RESOLUCIÓN do 8 de maio de 2023 pola que se dá publicidade á Resolución do 5 de maio de 2023 pola que se encomenda á Empresa Pública de Servizos Agrarios Galegos, S.A. (Seaga) a roza, corta e acondicionamento de zonas verdes en sendas peonís e glorietas, retirada, esteladura ou amoreamento e venda da madeira das árbores situadas no dominio público das marxes das estradas de titularidade autonómica de Galicia, clave GA/23/039.02 (AT/007/2023).
Axencia Galega de Infraestruturas — III. Outras disposicións — 19/05/2023

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 5 de maio de 2023, da Axencia Galega de Infraestruturas, pola que se encarga ao medio propio Empresa Pública de Servizos Agrarios Galegos, S.A. (Seaga), a roza, corta e acondicionamento de zonas verdes en sendas peonís e glorietas, retirada, esteladura ou amoreamento e venda da madeira das árbores situadas no dominio público das marxes das estradas de titularidade autonómica de Galicia.
– Actividade: os traballos que se van realizar baixo a cobertura desta encomenda consistirán na roza de vexetación e arbustos e corta de árbores situadas na zona de dominio público das estradas da Rede de estradas de Galicia, incluíndo a corta polo pé, retirada e/ou amoreamento de residuos e tamén a venda da madeira aproveitable. Ademais, realizaranse traballos de acondicionamento de zonas verdes en sendas peonís e glorietas, e actuacións de reposición ou reparación de elementos de valado perimetral das estradas.
– Natureza e alcance da xestión encomendada: encomenda de xestión a medio propio, ao ter a Empresa Pública de Servizos Agrarios Galegos, S.A. (Seaga) a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: vinte e catro (24) meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2023, aplicación orzamentaria 09.A1.512B.610.1.
– Orzamento: 2.996.977,68 €.
Santiago de Compostela, 8 de maio de 2023
ORDE do 8 de maio de 2023 pola que se fixa o prezo privado para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 19/05/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas por esta consellería que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de maio de 2023
ORDE do 8 de maio de 2023 pola que se modifica a autorización do centro privado plurilingüe Concepción Arenal, de Ourense.
Consellería de Cultura, Educación, Formación Profesional e Universidades — III. Outras disposicións — 19/05/2023

A titularidade do
centro privado (CPR) plurilingüe Concepción Arenal, de Ourense, solicita a supresión de 1 unidade de educación infantil e a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Concepción Arenal, e suprimir 1 unidade de educación infantil e ampliar 1 unidade de educación especial, quedando o centro configurado como se sinala a seguir:
Denominación xenérica: centro privado (CPR) plurilingüe.
Denominación específica: Concepción Arenal.
Código do centro: 32008446.
Enderezo: rúa Bedoya, 22.
Código postal: 32004.
Localidade: Ourense.
Concello: Ourense.
Provincia: Ourense.
Titular: Colexio Concepción Arenal, Sociedade Cooperativa Galega.
Composición resultante:
Educación infantil: 4 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 3 unidades.
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de maio de 2023
ORDE de 8 de maio 2023 pola que se modifica a autorización do Centro Privado San Fermín, de Vigo.
Consellería de Cultura, Educación, Formación Profesional e Universidades — III. Outras disposicións — 19/05/2023

A persoa representante da titularidade do Centro Privado (CPR) San Fermín, de Vigo, solicita a autorización de 1 unidade de educación especial e a supresión de 4 unidades de educación primaria.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR San Fermín, para autorizar 1 unidade de educación especial e a supresión de 4 unidades de educación primaria, dese xeito o centro queda configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de maio de 2023
RESOLUCIÓN do 12 de maio de 2023, da Dirección Xeral de Emerxencias e Interior, pola que se acorda a concesión de felicitacións públicas.
Vicepresidencia Segunda e Consellería de Presidencia, Xustiza e Deportes — III. Outras disposicións — 19/05/2023

O artigo 89 do Decreto 243/2008, do 16 de outubro, que desenvolve a Lei 4/2007, do 20 de abril, de coordinación das policías locais de Galicia, establece a posibilidade de premiar ou distinguir publicamente, ademais do persoal dos corpos de policía local, a todas aquelas persoas ou entidades públicas que destaquen pola súa conduta a prol das policías locais e das súas competencias.
O artigo 90 do citado Decreto 243/2008, do 16 de outubro, determina no seu punto cuarto que as felicitacións públicas se concederán a persoas alleas aos corpos de policías locais ou entidades públicas ou privadas que destaquen na promoción e no apoio á función da policía local.
O artigo 94, no seu ordinal primeiro, recolle que as felicitacións públicas se concederán de forma discrecional, mediante resolución do titular da unidade directiva competente en materia de coordinación de policías locais, a persoas alleas aos corpos de policías locais ou a entidades públicas ou privadas que desde a súa actividade profesional ou docente destaquen no estudo, na promoción, dignificación, colaboración e no apoio á función da policía local.
De acordo co anterior, a Dirección Xeral de Emerxencias e Interior, como unidade directiva competente en materia de coordinación, tramitou as propostas para a concesión destas felicitacións das que emitiu informe favorable a Comisión de Coordinación de Policías Locais de Galicia na reunión realizada o 11 de maio de 2023.
Na súa virtude, en uso das facultades outorgadas polo artigo 94.1 do Decreto 243/2008, do 16 de outubro, e despois do informe da Comisión de Coordinación de Policías Locais de Galicia,
Distinguir a José Antonio Fernández López e a José González Cores cunha felicitación pública, pola súa actividade profesional a prol da coordinación das policías locais de Galicia, que contribúe ao estudo, á promoción, dignificación, colaboración e ao apoio á función da policía local.
Santiago de Compostela, 12 de maio de 2023
RESOLUCIÓN do 12 de maio de 2023, da Dirección Xeral de Emerxencias e Interior, pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 19/05/2023

A Lei 4/2007, do 20 de abril, de coordinación de policías locais, establece no seu artigo 74 que o persoal dos corpos de policía local de Galicia pode ser distinguido ou recompensado de acordo co que se determine regulamentariamente.
O artigo 89.c) do Decreto 243/2008, do 16 de outubro, de desenvolvemento da devandita lei, crea o distintivo de permanencia e, no seu artigo 93.1, establece que o distintivo de permanencia se entregará anualmente, mediante resolución da persoa titular da unidade directiva competente en materia de coordinación de policías locais, ao persoal dos corpos de policía local cando cumpra 25 anos de servizos efectivos no corpo, calquera que sexa a súa categoría, sempre que non consten antecedentes desfavorables no seu expediente persoal ou pendentes de cancelar, cuestións que deberán ser acreditadas polos concellos que corresponda.
Mediante esta resolución acórdase outorgar o distintivo de permanencia ao persoal dos corpos de policía local que, ademais de contar cos restantes requisitos, cumpriu 25 anos de permanencia nos corpos de policía local de Galicia.
De acordo co previsto no citado artigo 93.1 do Decreto 243/2008, do 16 de outubro,
Primeiro. Outorgar o distintivo de permanencia ao persoal das policías locais que se relaciona no anexo a esta resolución, por ter cumprido 25 anos de servizo nos corpos de policía local segundo as certificacións dos respectivos concellos de pertenza, tanto respecto do tempo de servizos como do resto de requisitos.
Segundo. Publicar esta resolución no
Diario Oficial de Galicia
e na páxina web da Vicepresidencia Segunda e Consellería de Presidencia, Xustiza e Deportes.
Santiago de Compostela, 12 de maio de 2023
Listaxe do persoal dos corpos de policía local dos concellos de Galicia ao cal se lle outorga o distintivo de permanencia
Provincia da Coruña.
– Concello de Arteixo.
Esmorís Molina, Pedro Antonio
Feijoo Palleiro, Daniel
Fernández Rumbo, Salvador
Lorenzo Arenal, Carlos
Pardo Leis, José Manuel
Sánchez Villaverde, Daniel
– Concello de Cambre:
Rodríguez Rey, José Francisco
– Concello de Ferrol:
Carballeira Río, María Isabel
Díaz Rey, Justo Daniel
Fraguela Santos, Félix Alberto
Gómez Paz, Ángel Manuel
Lois Vilasuso, Senén
Pena Filgueiras, Arturo Antonio
Primoy Suárez, Javier
Puentes Couto, Javier
Quintana Cornide, Vicente
Provincia de Lugo
– Concello de Vilalba:
Gayoso Fernández, José María
Provincia de Pontevedra
– Concello de Cambados:
Otero Padín, Santiago
Prego Dasilva, Miguel Ángel
RESOLUCIÓN do 9 de maio de 2023, da Secretaría Xeral Técnica da Consellería de Promoción do Emprego e Igualdade, pola que se dá publicidade dos convenios de colaboración subscritos no primeiro cuadrimestre do ano 2023.
Consellería de Promoción do Emprego e Igualdade — III. Outras disposicións — 23/05/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Promoción do Emprego e Igualdade nos meses de xaneiro a abril de 2023 que se incorpora como anexo a esta resolución.
Santiago de Compostela, 9 de maio de 2023
CORRECCIÓN DE ERROS. Decreto 21/2023, do 2 de marzo, polo que se modifica o Decreto 211/1996, do 2 de maio, polo que se aproba o Plan de ordenación dos recursos naturais do espazo natural das Fragas do Eume, e polo que se aproba o Plan reitor de uso e xestión do Parque Natural das Fragas do Eume.
Consellería de Medio Ambiente, Territorio e Vivenda — I. Disposicións xerais — 22/05/2023

Advertidos erros no citado decreto, publicado no Diario Oficial de Galicia número 56, do 21 de marzo de 2023, é necesario efectuar as seguintes correccións:
Na páxina 19169, na táboa 16, onde se citan os tecores, no denominado «Asociación Deportiva de Cazadores Santa María do Cabalar», debe dicir: «Sociedade de Cazadores da Capela». Na columna identificada como matrícula, onde di: «C-10116», debe dicir: «C-10215».
Na páxina 19283, no punto 4.5.2.3.2. Usos autorizables, elimínase a alínea j) onde di: «j) As tarefas de mantemento de infraestruturas xa existentes, non incluídas no Programa de mellora das infraestruturas, instalacións e equipamentos existentes no parque natural».
Na páxina 19288, no punto 4.5.3.3.1. Usos prohibidos, elimínase a alínea d) onde di: «d) As tarefas de mantemento cotiá de infraestruturas xa existentes, tanto as incluídas no Programa de mellora das infraestruturas, instalacións e equipamentos existentes como as derivadas da xestión e mantemento daquelas instalacións autorizadas para operar no parque natural».
Na páxina 19289, no punto 4.5.3.3.3. Usos permitidos, onde di: «e) As tarefas de mantemento cotián de infraestruturas xa existentes, incluídas no Programa de mellora das infraestruturas, instalacións e equipamentos existentes no parque natural.», debe dicir: «e) As tarefas de mantemento cotián de infraestruturas xa existentes, tanto as incluídas no Programa de mellora das infraestruturas, instalacións e equipamentos existentes como as derivadas da xestión e do mantemento daquelas instalacións autorizadas para operar no parque natural».
CORRECCIÓN DE ERROS. Resolución do 2 de maio de 2023, da Dirección Xeral de Centros e Recursos Humanos, pola que se dá publicidade do texto refundido do Acordo do 20 de xuño de 1995 polo que se regulan o acceso e as condicións de traballo do persoal docente interino e substituto dependente desta consellería que imparte ensinanzas distintas das universitarias.
Consellería de Cultura, Educación, Formación Profesional e Universidades — III. Outras disposicións — 16/05/2023

Advertidos erros na citada resolución publicada no
Diario Oficial de Galicia
número 89, do 10 de maio de 2023, cómpre efectuar as seguintes correccións:
Nas páxinas 28964 e 28965, no punto cuarto.1, onde di:
«1. Profesorado que prestou servizos como interino ou substituto, pola mesma orde en que participou ou tiña dereito a participar na elección de destino no último curso, sempre que non renunciasen a unha interinidade ou substitución que se lles ofertase ou se acollesen ao previsto no punto décimo cuarto deste acordo.».
Debe dicir:
«1. Profesorado que prestou servizos como interino ou substituto, pola mesma orde en que participou ou tiña dereito a participar na elección de destino no último curso, sempre que non renunciase a unha interinidade ou substitución que se lle ofertase ou se acollese ao previsto no punto décimo quinto deste acordo.».
No punto cuarto.2, no cuarto parágrafo da páxina 28966, onde di:
«– Non se integrarán na lista para realizar interinidades ou substitucións aquelas persoas que non acudiron ao acto de presentación e aqueloutras que non se presentasen ou se retirasen na primeira ou na segunda proba, agás nos supostos previstos na base décimo segunda.3.».
Debe dicir:
«– Non se integrarán na lista para realizar interinidades ou substitucións aquelas persoas que non acudiron ao acto de presentación e aqueloutras que non se presentasen ou se retirasen na primeira ou na segunda proba, agás nos supostos previstos na base décimo terceira.2.».
RESOLUCIÓN do 5 de maio de 2023 pola que se dá publicidade dos convenios subscritos no primeiro cuadrimestre do ano 2023.
Fondo Galego de Garantía Agraria — III. Outras disposicións — 16/05/2023

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos polo Fondo Galego de Garantía Agraria (Fogga) no primeiro cuadrimestre do ano 2023 e que se relacionan no anexo desta resolución.
Santiago de Compostela, 5 de maio de 2023